צ'ארלס סקוט שרינגטון

צ'ארלס סקוט שרינגטון (באנגלית: Charles Scott Sherrington; ‏27 בנובמבר 1857 – 4 במרץ 1952) היה נוירופיזיולוג אנגלי. זכה בשנת 1932 יחד עם אדגר דאגלס אדריאן בפרס נובל לפיזיולוגיה או לרפואה על תגליותיהם בתחום תפקודי הנוירונים. נבחר לחבר בחברה המלכותית של לונדון בשנת 1893 והיה נשיאה בין השנים 1920 – 1925. צ'ארלס סקוט שרינגטון נולד ב-27 בנובמבר 1857 באיזלינגטון, לונדון, שבאנגליה, להוריו ג'יימס נורטון שרינגטון שהיה רופא ולאנה ברוקס טורטל שרינגטון. כשהיה ילד צעיר, אביו מת ואמו נישאה בשנית לד"ר כיילב רוס שהיה ארכאולוג. בעקבות אהבתו והשכלתו של כיילב רוס, אביו החורג, לתחום האומנות האנגלית, שרינגטון פיתח עניין באומנות, שליווה אותו לאורך כל חייו. כילד ונער, שרינגטון היה ספורטאי. הוא עסק בחתירה, במשחק ברוגבי, בכדורגל ובענפים שונים של ספורט חורף, הן כשהיה בתיכון והן בקולג'. כנער, למד שרינגטון בבית הספר התיכון Queen Elizabeth's school, באיפסוויץ', אנגליה. לאחר מכן, בשנת 1876 התחיל שרינגטון ללמוד באוניברסיטת קיימברידג' (Gonville and Cauis Collage,Cambridge), בבית הספר לרפואה בית החולים סנט תומאס וסיים את הלימודים ב-1885. לאחר מכן, ב-1886, קיבל את התואר (L.R.C.P (Licentiate of the Royal College of Physicians. בשנת 1878 עבר את הבחינות הראשוניות לחברות בקולג' המלכותי לרופאים וב-1879 עבר את הבחינות הסופיות. הקונגרס הרפואי שנערך בלונדון בשנת 1881 היה נקודת מפנה בחייו של שרינגטון. בכנס זה פרדריך גולץ', הציג את עבודתו וטען שתפקוד מקומי בקליפת המוח לא קיים. דייוויד פרייר, חלק על דעתו וטען שאכן יש תפקוד מקומי במוח. שניהם הציגו את מחקריהם וטענותיהם. כתוצאה מכך, בהמשך שרינגטון חקר את הסוגיה הזו ביחד עם לנגלי, באוניברסיטת קיימברידג'. בשנת 1884 הם אף פרסמו מאמר על ממצאיהם, זה היה המאמר הראשון של שרינגטון. בכנס זה נפגש שרינגטון לראשונה בתחום המחקר הנוירולוגי. נושא שלאחר מכן יחקור במרבית חייו. שרינגטון ביצע מחקר שארך כ-25 שנים, שבעקבותיו, יש הטוענים, הוא הניח את יסודות הנוירופיזיולוגיה המודרנית. על ידי הסרת חתיכות ממוחם של חתולים, כלבים וקופים חיים, הוא הצליח להראות שהנוירונים, מחוברים דרך סינפסות. מה שהיה קודם לכן רק תאוריה. שרינגטון גם ערך מחקרים רבים כדי ללמוד על עמוד השדרה. תגלית מרכזית ממחקריו הייתה הבסיס לחוק שרינגטון – Sherrington law. עד אז היה ידוע שגירוי עצבים גורם להתכווצות שריר. אך שרינגטון גילה שישנם עצבים אשר גירויים דווקא מונע את התכווצות השריר. כלומר, חוק שרינגטון (Sherrington law) אומר שכאשר קבוצה אחת של שרירים מגורה, השרירים העובדים נגד הפעילות של הקבוצה הראשונה ידוכאו. ציטוט מ"הגוף" "חוק העצבוב ההדדי של השרירים, הקובע שבזמן ששריר אחד מתכווץ, שריר שהוא בן זוגו חייב להשתחרר, ובכך ביסודו של דבר הסביר כיצד השרירים פועלים" - הגוף מאת ביל ברייסון https://www.e-vrit.co.il/product.aspx?pid=21301 מחקריו ותגליותיו של שרינגטון בנושא תפקוד העצבים של יונקים, השפיעו ותרמו רבות לניתוחי המוח והטיפול בהפרעות עצבים כגון שיתוק וניוון. בנוסף לזאת שרינגטון גם טבע לראשונה את המונחים נוירון (תא עצב) וסינפסה (הנקודה בה הדחף החשמלי מועבר מתא עצב אחד לשני). The integrative action of the nervous system–1906, (ספר מחקר) Mammalian physiology: a course of practical exercises -1919, (ספר לימוד) The reflex activity of the spinal cord - 1932, (ספר מחקר) Man on his nature-1940, (ספר פילוסופיה) The endeavor of Jean Fernel-1946, (ביוגרפיה) 1893- חבר בחברה המלכותית של לונדון 1905- קיבל את המדליה המלכותית, על ידי החברה המלכותית בלונדון. 1920 – 1925- נשיא החברה המלכותית בלונדון. 1922- קיבל תואר אבירות של האימפריה הבריטית (knight of the British empire) 1924- אות כבוד מסדר ההצטיינות (order of Merit) 1927 - מדליית קופלי 1932- פרס נובל לפיזיולוגיה או לרפואה ב-27 באוגוסט 1891 נישא שרינגטון לאתל מרי רייט. וב-1897 נולד בנם. ב-4 במרץ 1952 (כשהוא בן 94) נפטר שרינגטון מכשל לבבי בעיר איסטבורן בסאסקס שבאנגליה. מדיה וקבצים בנושא צ'ארלס סקוט שרינגטון בוויקישיתוף צ'ארלס סקוט שרינגטון, באתר פרס נובל (באנגלית) צ'ארלס סקוט שרינגטון, באתר פרויקט הגנאלוגיה במתמטיקה צ'ארלס סקוט שרינגטון, באתר אנציקלופדיה בריטניקה (באנגלית) צ'ארלס סקוט שרינגטון, באתר "Find a Grave" (באנגלית) רשימת החברים בחברה המלכותי של לונדון, באתר royal society הערך על צ'ארלס סקוט שרינגטון, באתר NNDB הביוגרפיה של צ'ארלס סקוט שרינגטון, באתר פרס נובל הערך על צ'ארלס סקוט שרינגטון באנציקלופדיית בריטניקה, באתר אינציקלופדית בריטניקה הספר: Sciences of the Flesh: Representing Body and Subject in Psychoanalysis